Ottakring
Ottakring is da 16. Weana Gmeindebeziak (Hieb) und is 1892 aus dena söbständign Gmeinden Ottakring und Neileachnföd büd wuan.

Eadkunde 

Da Beziak liegt aussahoib vom Giatl, dea wos an da Stö vom ehemolign Linawoi aug'legt is. Ea liegt im Westn vo Wean, zwischn Lerchnföda Giatl und de Weanawoid-Higln. Im Noadn grenzt Ottakring aun Hernois, im Ostn aun de Josefstod und aun Neibau und im Südn aun Rudoifsheim-Fümfhaus und Penzing.

Da hechste Beag is da Gallitzinbeag (aa Wilhelminenbeag) mit 449 Meta. Do drauf steht de Jubiläumswartn. Da Ottakringa Boch, dea wos heit kanalisiat is, entspringt do drom.

Wiatschoft 

Iwareginäu bekaunnte Betriebe san de Ottakringer Brauerei, de Kaffeerestarei „Julius Meinl“ und de „Konfitüren und Gemüsedelikatessen Staud’s“.

Berihmte Ottakringa 

 Arik Brauer, Mola
 Horst Chmela, Liadamocha und Musika
 Ludwig Gruber, Komponist (Weana Liad, u. a. Mei Muadal woa a Weanarin und Es wiad a Wein sein)
 Michael Häupl, Weana Buagamasta (wohnt in Ottakring)
 Karl Hodina, Musika (Neies Weanaliad)
 Johann und Josef Schrammel, Musika (Schrammemusi)
 Josef Weinheber, Lyrika

Beleg

Literatua 

 Felix Czeike: Wiener Bezirkskulturführer: XVI. Ottakring. Jugend und Volk, Wean 1981, ISBN 3-7141-6233-X
 Christine Klusacek, Kurt Stimmer: Ottakring: vom Brunnenmarkt zum Liebhartstal. Mohl, Wean 1983, ISBN 3-900272-37-9
 Ferdinand Kovarik: 100 Jahre Ottakring bei Wien. Selbstverl. F. Kovarik, Wean 1991
 Carola Leitner (Hg.): Ottakring: Wiens 16. Bezirk in alten Fotografien. Ueberreuter, Wean 2006, ISBN 3-8000-7178-9
 Alfred Schiemer: Auf Ottakrings Spuren: historische Streifzüge zwischen Gürtel und Gallitzinberg. Ed. Volkshochschule, Wean 1999, ISBN 3-900799-26-1
 Friedrich Slezak: Ottakringer Arbeiterkultur: an zwei Beispielen. Slezak, Wean 1982, ISBN 3-85416-085-2
 Karl Ziak: Von der Schmelz auf den Gallitzinberg: Gang durch die Gassen meiner Kindheit und durch die Geschichte Ottakrings. Jugend und Volk, Wean 1969

Im Netz 

 Offiziölle Webseitn vom Beziak Ottakring

Wiener Gemeindebezirk
Wienerwald
Artikel auf Wienerisch